**Obavijest o pregledu djece prije upisa i upisu djece**

**u 1. razred osnovne škole za školsku godinu 2016/2017.**

**Pregled djece** prije upisa u 1. razred osnovne škole obavljat će se prema rasporedu:

ZAVOD ZA JAVNO ZDRAVSTVO SISAČKO-MOSLAVAČKE ŽUPANIJE

SLUŽBA ZA ŠKOLSKU MEDICINU

Sisak, Tomislavova 1

**21.3. – 31.5.2016.**

PONEDJELJKOM I SRIJEDOM OD 13 – 18 SATI

UTORKOM, ČETVRTKOM I PETKOM OD 8 -13 SATI

TEL: 044/567-170

*Dokumenti koje je potrebno donijeti na liječnički pregled:*

*- važeću zdravstvenu iskaznicu -OIB djeteta*

*- zdravstveni karton dječjeg liječnika*

*- potvrdu liječnika stomatologa o pregledu zubi*

*- laboratorijski nalaz hemoglobina*

**Predprijave** u OŠ Viktorovac primat će se u razdoblju od **25. siječnja do 05. veljače 2016. godine.**

**Upis djece** u 1. razred osnovne škole obavljat će se **1., 2. i 3. lipnja 2016. godine** u OŠ Viktorovac.

*U 1. razred osnovne škole upisivat će se djeca koja do 1. travnja 2016. godine navršavaju šest godina života, odnosno djeca rođena u razdoblju od 1. travnja 2009. do 31. ožujka 2010. godine.*

*Iznimno, za dijete koje će do kraja tekuće godine navršiti šest godina života, a nije školski obveznik, roditelj može najkasnije do 31. ožujka tekuće godine podnijeti zahtjev Uredu državne uprave za uvrštavanje djeteta u popis školskih obveznika.*

*Za dijete koje je bilo uključeno u predškolski program roditelj dostavlja osim zahtjeva i mišljenje stručnog tima predškolske ustanove o psihofizičkom stanju djeteta.*

***Na dan upisa u školu roditelj djeteta treba donijeti:***

***- liječničko uvjerenje***

***- rješenje kojim se odobrava prijevremeni upis*** *(*odnosi se na djecu koja do 31. Ožujka 2016. godine nemaju navršenih šest godina života*)*

***- OIB djeteta***

**Odgodu upisa** u prvi razred osnovne škole može zatražiti Stručno povjerenstvo škole nakon provedenog postupka utvrđivanja psihofizičkog stanja djeteta.

**Privremeno oslobađanje od upisa** u prvi razred ostvaruje dijete kojemu je zdravlje teško oštećeno ili ima višestruke teškoće. Zahtjev za privremeno oslobađanje od upisa u prvi razred roditelj podnosi Uredu (Obrazac 6.). Osim zahtjeva roditelj dostavlja i medicinsku dokumentaciju o zdravstvenom i razvojnom stanju djeteta, te nalaz, odnosno mišljenje jedinstvenog tijela vještačenja.

Učenik se može upisati u prvi razred osnovne škole kojoj ne pripada prema upisnom području ako to ne izaziva povećanje broja razrednih odjela u osnovnoj školi u koju se upisuje, ako se upisuje u školu koja izvodi alternativni, međunarodni te program na jeziku i pismu nacionalnih manjina, ako se upisuje u školu kojoj je osnivač druga pravna ili fizička osoba.

Prije podnošenja zahtjeva za upis u drugu školu, dijete mora pregledati Stručno povjerenstvo škole koju je trebalo pohađati na upisnom području utvrđenom na temelju prebivališta, odnosno prijavljenog boravišta.